TKN เจ๋งเว่อร์! บวกแรง 5 วันติด โบรกฯ เลือกเป็น top pick ประจำ Q4
TKN เจ๋งเว่อร์! บวกแรง 5 วันติด ล่าสุด ณ เวลา 11.04 น. ราคาอยู่ที่ 28.00 บาท บวก 1.50 บาท หรือ 5.66% สูงสุดที่ 28.50 บาท ต่ำสุดที่ 26.25 บาท มูลค่าซื้อขายที่ 440.82 ล้านบาท ด้าน บล.กสิกรไทย เลือกเป็น top pick ประจำ Q4 ให้ราคาเป้าที่ 27.00 บาท
26 ต.ค. 2559

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 11.04 น. ราคาอยู่ที่ 28.00 บาท บวก 1.50 บาท หรือ 5.66% สูงสุดที่ 28.50 บาท ต่ำสุดที่ 26.25 บาท มูลค่าซื้อขายที่ 440.82 ล้านบาท ขณะที่ดัชนีหุ้นไทยโดยรวมลบ 0.11%
 
โดยราคาหุ้น TKN มีการปรับตัวขึ้นต่อเนื่องเป็นวันที่ 5 นับตั้งแต่วันที่ 19 ต.ค.59 ซึ่งราคาหุ้นอยู่ที่ระดับ 23.70 บาท
ด้าน บล.กสิกรไทย ระบุในบทวิเคราะห์ว่า TKN เป็นหนึ่งใน top pick ประจำไตรมาส 4 เนื่องจากเป็นช่วง high season ของการขายสาหร่ายในช่วงเทศกาล โดยคาดว่าบริษัทจะรายงานการเติบโตด้านกำไรต่อหุ้น (EPS) ที่สูงที่สุด 51% ในปี 2560 เทียบกับค่าเฉลี่ยที่ 27% ของคู่แข่ง พร้อมให้ราคาเป้าหมายที่ 27.00 บาท คิดเป็น PER 28 เท่าซึ่งสูงกว่าค่าเฉลี่ยกลุ่มที่ 23 เท่า อย่างไรก็ตาม ตัวเลขดังกล่าวคิดเป็น PEG 1.3 เท่าซึ่งสอดคล้องกับค่าเฉลี่ยกลุ่ม
ส่วน บล.แลนด์ แอนด์ เฮ้าส์ ระบุในบทวิเคราะห์ แนะนำซื้อ TKN เมื่ออ่อนตัว โดยให้แนวต้าน 24.7 บาท แนวรับ 22.5 บาท และตัดขาดทุน19 บาท ซึ่งสินค้ายังได้รับความนิยมสูงต่อเนื่อง ส่งผลให้ยอดขายเติบโตอย่างแข็งแกร่งทั้งตลาดภายในประเทศและส่งออก
ทั้งนี้ครึ่งแรกปีนี้มียอดขาย 2,137 ล้านบาท เพิ่มขึ้น 41% จากงวดปีก่อน โดยมีกำไร 345 ล้านบาท เพิ่มขึ้น 173% จากงวดปีก่อน โดย SG&amp;A ลดจาก 25% เป็น 16% พร้อมให้มูลค่ายุติธรรม 29 บาท 